Thaweewat/onet-m6-social huggingface dataset:
คำถาม: ข้อใดจัดเป็นธรรมาธิปไตยในพระพุทธศาสนา
ตัวเลือก: 1. แดง ทำอะไรให้แก่โลกต้องคํานึงถึงประโยชน์ส่วนตนก่อนเสมอ 2. ดำ ตัดสินใจทำงานตามความคิดส่วนตัวทุกครั้ง 3. ขาว ต้องอาศัยมติเสียงส่วนใหญ่ในที่ประชุมเพื่อตัดสินใจ 4. ฟ้า อ้างทฤษฎีการปกครองตามความคิดของตนเองก่อนตัดสินใจ 5. เหลือง ทำงานยึดความถูกต้องเป็นที่ตั้งโดยไม่เห็นแก่หน้าใคร
คำตอบ: 5. เหลือง ทำงานยึดความถูกต้องเป็นที่ตั้งโดยไม่เห็นแก่หน้าใคร
คำถาม: มุสลิมคนใดต้องถือศีลอดตามหลักศาสนาอิสลาม 
ตัวเลือก: 1. ฟ้า เป็นเด็กหญิงที่อยู่ในช่วงมีประจําเดือน 2. ดำ เป็นชายสูงอายุที่กําลังเจ็บป่วยอย่างหนัก 3. ขาว เป็นหญิงแม่ลูกอ่อนที่อยู่ระหว่างการให้นมบุตร 4. เขียว เป็นชายยากจนอายุครบ 18 ปี อยู่บ้านคนเดียว 5. ชมพู เป็นแม่หม้ายที่อยู่ในระหว่างการเดินทางไกล
คำตอบ: 4. เขียว เป็นชายยากจนอายุครบ 18 ปี อยู่บ้านคนเดียว
คำถาม: ใครคือผู้ใช้แนวการแสวงหาโมกขธรรมของพระพุทธเจ้ามาพัฒนาชีวิตได้ถูกต้อง
ตัวเลือก: 1. แดง อดข้าวประท้วงพ่อแม่ที่ไม่ให้ออกไปเที่ยวนอกบ้านตามแนวการอดอาหารของพระสิทธัตถะ 2. ฟ้า บํารุงบำเรอร่างกายให้มีน้ำมีนวลเพื่อให้สวยงามตามแนวการกลับมารับประทานอาหารของพระสิทธัตถะ 3. เขียว ทรมานตนเองเพื่อให้แฟนหันมาให้ความสนใจตามแนวการทรมานตนของพระสิทธัตถะ 4. ขาว ไม่ชอบใจอาจารย์ที่สอนจึงย้ายโรงเรียนตามแนวการออกจากสํานักครูทั้งสองของพระสิทธัตถะ 5. ดำ ขยันหมั่นศึกษาหาความรู้จนมีความก้าวหน้าในชีวิตตามแนวการไปศึกษาจากครูทั้งสองของพระสิทธัตถะ
คำตอบ: 5. ดำ ขยันหมั่นศึกษาหาความรู้จนมีความ ก้าวหน้าในชีวิตตามแนวการไปศึกษาจากครูทั้งสองของพระสิทธัตถะ
คำถาม: เหตุการณ์ใดไม่ได้ปรากฏอยู่ในวันวิสาขบูชา
ตัวเลือก: 1. การประสูติ 2. การตรัสรู้ 3. การปรินิพพาน 4. การเปล่งอาสภวาจา 5. การแสดงปฐมเทศนา
คำตอบ: 5. การแสดงปฐมเทศนา
คำถาม: บุคคลในข้อใดจัดเป็นอภัพพบุคคล ประเภทบุคคลที่ห้ามอุปสมบทแบบเด็ดขาด
ตัวเลือก: 1. คนมีเพศบกพร่อง 2. คนไม่มีอุปัชฌาย์ 3. คนยืมบาตรเขามา 4. คนที่ไม่มีบาตรและจีวร 5. คนที่ถือเอาสงฆ์เป็นอุปัชฌาย์
คำตอบ: 1. คนมีเพศบกพร่อง
คำถาม: นายดำ : วันพระหน้านี้เราอยากจะถวายภัตตาหารแด่พระสงฆ์ เราต้องทำอย่างไร นายแดง : เธอต้องเตรียมอาหารคาวและหวาน หรือผลไม้ก็ได้ แล้วไปถวายที่วัดในช่วงเวลาก่อนเพล นายดำ : เราต้องทําอย่างไรในการถวายพระ นายแดง : !!!??? หากนักเรียนเป็นนายแดง จะแนะนำนายดำตามข้อใดจึงจะเหมาะสมที่สุด
ตัวเลือก: 1. ต้องถามความต้องการของพระสงฆ์ก่อน 2. ต้องมีความตั้งใจดีก่อนถวาย 3. ต้องให้ผู้ชายเป็นผู้ถวายเท่านั้น 4. ต้องให้ผู้หญิงเป็นผู้ถวายเท่านั้น 5. ต้องให้ผู้ที่เคยบวชแล้วถวาย
คำตอบ: 2. ต้องมีความตั้งใจดีก่อนถวาย
คำถาม: ข้อใดกล่าวไม่ถูกต้องเกี่ยวกับการแสดงปฐมเทศนาของพระพุทธเจ้ากับพระเยซูคริสต์ 
ตัวเลือก: 1. พระพุทธเจ้าแสดงต่อปัญจวัคคีย์ พระเยซูคริสต์แสดงแก่สาวกและประชาชนจำนวนมาก 2. พระพุทธเจ้าแสดงอริยสัจ 4 พระเยซูคริสต์แสดงความศรัทธาต่อพระเจ้า 3. พระพุทธเจ้าแสดงเมื่ออายุ 35 พรรษา พระเยซูคริสต์แสดงเมื่ออายุ 30 พรรษา 4. พระพุทธเจ้าทรงแสดงทีริมแม่น้ำเนรัญชรา พระเยซูคริสต์แสดงที่เชิงเขา 5. พระพุทธเจ้าทรงแสดงอริยมรรคมีองค์ 8 พระเยซูคริสต์ประกาศรับรองบัญญัติ 10 ประการ
คำตอบ: 2. พระพุทธเจ้าแสดงอริยสัจ 4 พระเยซูคริสต์แสดงความศรัทธาต่อพระเจ้า
คำถาม: เมื่อวันที่ 10 กันยายน 2563 นายหนึ่งยืมรถจักรยานจากนายสอง โดยตกลงว่าจะคืนรถจักรยานให้ในวันที่ 10 มกราคม 2564 ต่อมาหลังครบกำหนดส่งคืน นายหนึ่งไม่ได้คืนรถให้นายสอง แต่ได้ขายรถคันดังกล่าวให้นายสามเมื่อวันที่ 1 กุมภาพันธ์ 2564 โดยนายสองรู้เมื่อวันที่ 15 กุมภาพันธ์ 2564 ว่านายหนึ่งขายรถของตนให้นายสามไปแล้ว นายสองจะต้องไปแจ้งความร้องทุกข์ต่อพนักงานสอบสวนอย่างช้าที่สุดวันใด เพื่อไม่ให้คดีขาดอายุความ
ตัวเลือก: 1. 10 เมษายน 2564 2. 1 พฤษภาคม 2564 3. 15 พฤษภาคม 2564 4. 10 มกราคม 2565 5. 15 กุมภาพันธ์ 2565
คำตอบ: 3. 15 พฤษภาคม 2564
คำถาม: นายหนึ่งอยู่กรุงเทพมหานคร ส่วนนายสองอยู่จังหวัดแพร่ นายหนึ่งและนายสอง ได้ส่งโทรสาร (Fax) ติดต่อกันเพื่อซื้อไม้แกะสลัก โดยติดต่อกันดังนี้ นายหนึ่ง : มีไม้แกะสลักขายไหม ตามรูปแบบที่ส่งมาให้ และราคาชิ้นละเท่าไร นายสอง : มี ราคาชิ้นละ 200 บาท นายหนึ่ง : ซื้อ 1,000 ชิ้นได้ไหม แต่ขอราคาชิ้นละ 180 บาท นายสอง : ได้ แต่ชิ้นละ 190 บาท นายหนึ่ง : ตกลง และช่วยคัดชิ้นสวย ๆ นะ สัญญาระหว่างนายหนึ่งและนายสองเกิดขึ้นที่ใด มีเนื้อหาตามข้อใด
ตัวเลือก: 1. นายหนึ่งและนายสองทำสัญญาซื้อขายไม้แกะสลักจำนวน 1,000 ราคาชิ้น 190 บาท สัญญาเกิดที่จังหวัดแพร่ 2. นายหนึ่งและนายสองทำสัญญาซื้อขายไม้แกะสลักจำนวน 1,000 ชิ้น ราคาชิ้นละ 190 บาท สัญญาเกิดที่จังหวัดกรุงเทพมหานคร 3. นายหนึ่งและนายสองทำสัญญาซื้อขายไม้แกะสลักจำนวน 1,000 ชิ้น ราคาชิ้นละ 180 บาท สัญญาเกิดที่จังหวัดแพร่ 4. นายหนึ่งและนายสองทำสัญญาซื้อขายไม้แกะสลักจำนวน 1,000 ชิ้น ราคาชิ้นละ 180 บาท สัญญาเกิดที่จังหวัดกรุงเทพมหานคร 5. สัญญายังไม่เกิด เพราะนายสองยังไม่ตอบรับ
คำตอบ: 1. นายหนึ่งและนายสองทำสัญญาซื้อขายไม้ แกะสลักจำนวน 1,000 ชิ้น 190 บาท สัญญาเกิดที่จังหวัดแพร่
คำถาม: ตามหลักกฎหมายที่ระบุว่า “ผู้ใดใส่ความผู้อื่นต่อบุคคลที่สามโดยประการที่น่าจะทำให้ผู้อื่นนั้นเสียชื่อเสียง ถูกดูหมิ่น หรือถูกเกลียดชัง ผู้นั้นกระทำความผิดฐานหมิ่นประมาท” ในกรณีที่นายเอ โกรธนายบีเนื่องจากนายบียืมเงินของตนแล้วไม่ใช้คืน นายเอจึงชี้หน้าด่า นายบีว่า “ไอ้ชาติชั่ว ลูกไม่มีพ่อไม่มีแม่” ข้อใดถูกต้อง
ตัวเลือก: 1. นายเอ กระทำความผิดฐานหมิ่นประมาท เพราะทำให้นายบีเสียชื่อเสียง 2. นายเอ กระทำความผิดฐานหมิ่นประมาท ตามสุภาษิตว่า ข้อความที่กล่าว ยิ่งจริงยิ่งหมิ่นประมาท 3. นายเอ ไม่ต้องรับผิดฐานหมิ่นประมาท เพราะไม่ได้ใส่ความต่อบุคคลที่สาม 4. นายเอ ไม่ได้กระทำความผิดฐานหมิ่นประมาท เพราะข้อความที่กล่าว ไม่เป็นความจริง บุคคลทุกคนต้องมีพ่อมีแม่ 5. นายเอ ไม่ได้กระทำความผิดฐานหมิ่นประมาท เพราะนายเอบันดาลโทสะเนื่องจากนายบีไม่ใช้เงินคืน
คำตอบ: 3. นายเอ ไม่ต้องรับผิดฐานหมิ่นประมาท เพราะไม่ได้ใส่ความต่อบุคคลที่สาม นายเอ ไม่ได้กระทำความผิดฐานหมิ่นประมาท เพราะข้อความที่กล่าว ไม่เป็นความจริง บุคคลทุกคนต้องมีพ่อมีแม่
คำถาม: ปฏิญญาสากลว่าด้วยสิทธิมนุษยชนมีความสำคัญต่อการอยู่ร่วมกันอย่างสันติสุขตามข้อใด
ตัวเลือก: 1. เป็นข้อบังคับให้กฎหมายของทุกรัฐต้องเป็นไปตามตัวบทที่ปรากฏอยู่ในเอกสารปฏิญญา 2. เป็นบรรทัดฐานสำคัญในการคุ้มครองสิทธิที่มีความเป็นสากลสําหรับประเทศภาคีที่ร่วมลงนาม 3. เป็นกฎหมายสากลที่ปัจเจกชนไม่จำกัดเชื้อชาติสามารถใช้ฟ้องร้องกับรัฐได้หากมีการถูกละเมิด 4. เป็นกลไกสากลในการตรวจสอบการใช้อำนาจรัฐที่ไม่เหมาะสมและมีการเลือกปฏิบัติ 5. เป็นแผนแม่บทในการขับเคลื่อนประชาคมโลกที่ให้คุณค่ากับการสร้างสังคมที่ปราศจากความเหลื่อมล้ำ
คำตอบ: 2. เป็นบรรทัดฐานสำคัญในการคุ้มครองสิทธิ ที่มีความเป็นสากลสำหรับประเทศภาคีที่ร่วมลงนาม
คำถาม: การอนุรักษ์วัฒนธรรมไทยอย่างยั่งยืน จำเป็นต้องส่งเสริมแนวทาง การอนุรักษ์บนหลักการใดเป็นสำคัญ
ตัวเลือก: 1. การหลอมรวมทางวัฒนธรรมให้เป็นหนึ่งเดียว 2. การปกป้องคุ้มครองวัฒนธรรมไม่ให้สูญหาย 3. การดัดแปลงวัฒนธรรมเป็นสินค้าและทุน 4. การยืดหยุ่นปรับเปลี่ยนให้ทันต่อการเปลี่ยนแปลง 5. การไม่จำกัดช่องทางในการรับวัฒนธรรมใหม่
คำตอบ: 4. การยืดหยุ่นปรับเปลี่ยนให้ทันต่อการเปลี่ยนแปลง
คำถาม: ข้อใดไม่ใช่วัฒนธรรมไทยที่รับมาจากกลุ่มวัฒนธรรมของชนชาติอื่น
ตัวเลือก: 1. การใช้คำราชาศัพท์ 2. วิถีเกษตรกรในการปลูกข้าว 3. พิธีเซ่นไหว้บรรพบุรุษในวันตรุษ 4. การบวงสรวงพระภูมิเจ้าที่เทพยดา 5. การใช้เหรียญกษาปณ์ในการแลกเปลี่ยนสินค้า
คำตอบ: 2. วิถีเกษตรกรในการปลูกข้าว
คำถาม: ในทางรัฐศาสตร์ ข้อใดถูกต้อง
ตัวเลือก: 1. รัฐรวมจะมีกษัตริย์เป็นประมุขไม่ได้ 2. กษัตริย์เป็นประมุขมีได้แต่ในรัฐเดี่ยว 3. สหพันธรัฐเกิดขึ้นจากรัฐสมาชิกเข้าร่วมด้วยการทำสนธิสัญญา 4. สมาพันธรัฐเกิดขึ้นจากรัฐสมาชิกเข้าร่วมด้วยการตรารัฐธรรมนูญ 5. สมาคมประชาชาติแห่งเอเชียตะวันออกเฉียงใต้มีลักษณะใกล้เคียงกับรัฐที่มารวมกันแบบสมาพันธรัฐ
คำตอบ: 5. สมาคมประชาชาติแห่งเอเชียตะวันออกเฉียงใต้มีลักษณะใกล้เคียงกับรัฐที่มารวมกันแบบสมาพันธรัฐ
คำถาม: ภายใต้รัฐธรรมนูญ ฐานะหรือพระราชอำนาจใด เป็นพระเกียรติยศอันไม่ใช่ พระราชอำนาจที่สามารถใช้ด้วยพระองค์เองได้อย่างแท้จริง
ตัวเลือก: 1. พระฐานะเป็นอัครศาสนูปถัมภก 2. พระราชอำนาจในการบังคับบัญชาทุกเหล่าทัพ 3. พระราชอำนาจในการแต่งตั้งบุคคลเป็นองคมนตรี 4. พระราชอำนาจในการแต่งตั้งข้าราชการในพระองค์ 5. พระราชอำนาจในการแก้ไขเพิ่มเติมกฎมณเทียรบาลว่าด้วยการสืบสันตติวงศ์
คำตอบ: 2. พระราชอำนาจในการบังคับบัญชา ทุกเหล่าทัพ
คำถาม: ข้อใดกล่าวถึงอิทธิพลของระบอบเสรีประชาธิปไตย (liberal democracy) ที่มีต่อประชาชนในเรื่องความเสมอภาคไม่ถูกต้อง
ตัวเลือก: 1. ประชาชนได้รับประโยชน์ตอบแทนทางเศรษฐกิจอย่างเสมอภาคกัน 2. ประชาชนมีความเสมอภาคทางโอกาสที่จะเข้าถึงบริการของรัฐ 3. ประชาชนมีความเสมอภาคภายใต้กฎหมายเดียวกัน 4. ประชาชนมีสิทธิได้รับการปกป้องจากรัฐเสมอภาคกัน 5. ประชาชนมีสิทธิทางการเมืองเสมอภาคกัน
คำตอบ: 1. ประชาชนได้รับประโยชน์ตอบแทนทางเศรษฐกิจอย่างเสมอภาคกัน
คำถาม: ใช้สถานการณ์ต่อไปนี้ตอบคำถามข้อ 21-22 ภายใต้กระแสโลกาภิวัตน์ทางเศรษฐกิจ รัฐชาติกำลังกลายรูปสู่รัฐตลาด โดยผิวเผิน อาจดูคล้ายการเพิ่มอำนาจแก่ภาคสังคมหรือเป็นการขยายตัวสู่ประชาธิปไตย แต่ในความเป็นจริงแล้ว สภาพการณ์นี้เท่ากับเป็นการถ่ายเทอธิปไตยหลายส่วนของรัฐ ไปสู่กลไกตลาดเสียมากกว่า จากสถานการณ์ดังกล่าว สร้างความเสื่อมแก่อุดมคติหรือแนวคิดสำคัญทางการเมือง ยกเว้นข้อใด
ตัวเลือก: 1. ความเป็นชาติ 2. ผลประโยชน์ส่วนรวม 3. ความชอบธรรมของรัฐ 4. การวางแผนพัฒนาโดยส่วนกลาง 5. การพึ่งพาอาศัยซึ่งกันและกันระหว่างประเทศ
คำตอบ: 5. การพึ่งพาอาศัยซึ่งกันและกันระหว่างประเทศ
คำถาม: ใช้สถานการณ์ต่อไปนี้ตอบคำถามข้อ 21-22 ภายใต้กระแสโลกาภิวัตน์ทางเศรษฐกิจ รัฐชาติกำลังกลายรูปสู่รัฐตลาด โดยผิวเผิน อาจดูคล้ายการเพิ่มอำนาจแก่ภาคสังคมหรือเป็นการขยายตัวสู่ประชาธิปไตย แต่ในความเป็นจริงแล้ว สภาพการณ์นี้เท่ากับเป็นการถ่ายเทอธิปไตยหลายส่วนของรัฐ ไปสู่กลไกตลาดเสียมากกว่า จากสถานการณ์และสภาพปัญหาดังกล่าวข้างต้น ข้อใดเป็นแนวทางแก้ไขปัญหาที่สอดคล้องกับหลักการของระบอบประชาธิปไตย
ตัวเลือก: 1. ปลูกฝังแนวคิดชาตินิยม 2. เน้นวางแผนพัฒนาโดยส่วนกลาง 3. เพิ่มอำนาจแก่รัฐในการควบคุมระบบตลาด 4. ขยายการมีส่วนร่วมของประชาชนในการร่วมตัดสินใจทางเศรษฐกิจ 5. ยกเลิกระเบียบกฎหมายทั้งหมดที่ขัดขวางเสรีภาพในการดำเนินกิจกรรมทางเศรษฐกิจ
คำตอบ: 4. ขยายการมีส่วนร่วมของประชาชนใน การร่วมตัดสินใจทางเศรษฐกิจ
คำถาม: ข้อใดไม่จัดว่าเป็นปัจจัยทุนหรือสินค้าทุนตามความหมายทางเศรษฐศาสตร์
ตัวเลือก: 1. ไม้สอยมะพร้าว 2. ลิงที่ใช้เก็บมะพร้าว 3. กระต่ายขูดมะพร้าว 4. มะพร้าวที่เก็บมาจากสวน 5. รถกระบะที่บรรทุกมะพร้าว
คำตอบ: 4. มะพร้าวที่เก็บมาจากสวน
คำถาม: การสูงขึ้นของราคาหน้ากากอนามัยในช่วงที่เกิดการระบาดของเชื้อไวรัสโคโรนา (COVID - 19) เกิดขึ้นใหม่ ๆ ในแทบทุกประเทศมาจากสาเหตุใดมากที่สุด
ตัวเลือก: 1. การลดลงของอุปทานตลาด 2. การเพิ่มขึ้นของอุปสงค์ตลาด 3. การเพิ่มขึ้นของต้นทุนการผลิต 4. การกักตุนสินค้าของผู้จําหน่าย 5. การกำหนดราคาขั้นสูงของรัฐบาล
คำตอบ: 2. การเพิ่มขึ้นของอุปสงค์ตลาด
คำถาม: เมื่อกลุ่ม OPEC ประกาศลดปริมาณการผลิตน้ำมันลง ทำให้ราคาน้ำมันในตลาดโลกสูงขึ้น ส่งผลต่อตลาดน้ำมันเบนซินซึ่งถือเป็นสินค้าจำเป็นของไทย โดยราคาขายปลีก น้ำมันเบนซินในประเทศสูงขึ้นอย่างมากและมีผลกระทบต่อการดำรงชีวิตของคนในประเทศ จากสถานการณ์ข้างต้น ถ้ารัฐบาลต้องการช่วยเหลือผู้บริโภคน้ำมันเบนซิน รัฐบาลควรใช้มาตรการตามข้อใด
ตัวเลือก: 1. กำหนดราคาน้ำมันเบนซิน ณ จุดดุลยภาพ 2. กำหนดโควตาการผลิตน้ำมันเบนซินให้น้อยลง 3. กำหนดราคาขั้นสูงในตลาดซื้อขายน้ำมันเบนซิน 4. กำหนดราคาขั้นต่ำในตลาดซื้อขายน้ำมันเบนซิน 5. กำหนดค่าจ้างขั้นต่ำในอุตสาหกรรมการผลิตน้ำมัน
คำตอบ: 3. กำหนดราคาขั้นสูงในตลาดซื้อขายน้ำมันเบนซิน
คำถาม: กำหนดลักษณะต่าง ๆ ของตลาดสินค้าและบริการ ดังนี้ ก. มีผู้ซื้อและผู้ขายจำนวนมาก ข. ผู้ผลิตไม่มีอำนาจในการกำหนดราคา ค. สินค้ามีลักษณะเหมือนกันทุกประการ ง. สินค้ามีความแตกต่างกัน แต่ใช้แทนกันได้ จ. มีอุปสรรคในการเข้าหรือออกจากตลาด ฉ. การเข้าหรือออกจากตลาดเป็นไปอย่างเสรี ช. ในระยะยาวหน่วยผลิตไม่มีกำไรเกินปกติ ข้อใดเป็นลักษณะของตลาดแข่งขันสมบูรณ์ที่มีความเหมือนกับตลาดกึ่งแข่งขันกึ่งผูกขาด
ตัวเลือก: 1. ก ค และ จ 2. ก ค และ ฉ 3. ก ฉ และ ช 4. ข ค และ ช 5. ข ง และ ฉ
คำตอบ: 3. ก ฉ และ ช
คำถาม: ข้อใดกล่าวไม่ถูกต้องเกี่ยวกับสหกรณ์ในประเทศไทย
ตัวเลือก: 1. วันสหกรณ์แห่งชาติ ตรงกับวันที่ 26 กุมภาพันธ์ ของทุกปี 2. พระบิดาแห่งการสหกรณ์ไทย คือ พระราชวรวงศ์เธอ กรมหมื่นพิทยาลงกรณ์ 3. ร้านสหกรณ์ได้ถูกจัดตั้งขึ้นเป็นแห่งแรกที่อำเภอเสนา จังหวัดพระนครศรีอยุธยา พ. ศ. 2480 4. รูปแบบของไรฟ์ไฟเซน คือ สหกรณ์เพื่อการกู้ยืมเงินที่มีขนาดเล็ก สมาชิกจะได้มีความรับผิดชอบร่วมกัน ทำให้สะดวกแก่การควบคุม 5. ประเภทสหกรณ์ของไทยที่จดทะเบียนตามพระราชบัญญัติสหกรณ์ พ. ศ. 2542 มี 5 ประเภท ประกอบด้วย สหกรณ์การเกษตร สหกรณ์นิคม สหกรณ์ประมง สหกรณ์ออมทรัพย์ และสหกรณ์ร้านค้า
คำตอบ: 5. ประเภทสหกรณ์ของไทยที่จดทะเบียนตามพระราชบัญญัติสหกรณ์ พ. ศ. 2542 มี 5 ประเภท ประกอบด้วย สหกรณ์การเกษตร สหกรณ์นิคม สหกรณ์ประมง สหกรณ์ออมทรัพย์ และสหกรณ์ร้านค้า
คำถาม: ข้อใดคือสาเหตุหลักที่มีการอัญเชิญหลักปรัชญาเศรษฐกิจพอเพียงมาไว้ในแผนพัฒนาเศรษฐกิจและสังคมแห่งชาติ
ตัวเลือก: 1. เกิดการขาดดุลงบประมาณจำนวนมหาศาล 2. รายได้ของคนในประเทศลดลงอย่างต่อเนื่อง 3. สัดส่วนหนี้สาธารณะต่อ GDP ของประเทศค่อนข้างสูง 4. ราคาอสังหาริมทรัพย์ตกต่ำจนทำให้มีผลกระทบต่อเศรษฐกิจของประเทศ 5. เกิดปัญหาวิกฤตเศรษฐกิจอย่างรุนแรง และมีภาวะการว่างงานจำนวนมาก
คำตอบ: 5. เกิดปัญหาวิกฤตเศรษฐกิจอย่างรุนแรง และมีภาวะการว่างงานจำนวนมาก
คำถาม: เงินเฟ้อที่เกิดจากการเพิ่มขึ้นของค่าจ้างแรงงาน เป็นสาเหตุของเงินเฟ้อในข้อใด
ตัวเลือก: 1. อุปสงค์เพิ่มขึ้น 2. การบวกส่วนเพิ่ม 3. วัฏจักรเศรษฐกิจ 4. ต้นทุนการผลิตสูงขึ้น 5. ด้านโครงสร้างเศรษฐกิจ
คำตอบ: 4. ต้นทุนการผลิตสูงขึ้น
คำถาม: รัฐบาลจะก่อหนี้สาธารณะเมื่อเกิดเหตุการณ์ใด
ตัวเลือก: 1. ราคาสินค้าเพิ่มขึ้นอย่างต่อเนื่อง เพราะความต้องการซื้อสินค้าเพิ่มขึ้นอย่างรวดเร็ว 2. การลงทุนในภาคเอกชนลดลง ทำให้เกิดปัญหาการว่างงานรุนแรง 3. รัฐบาลต้องการดำเนินนโยบายงบประมาณเกินดุล 4. การขยายตัวทางเศรษฐกิจเพิ่มขึ้นในอัตราสูง 5. กลไกราคาในประเทศทำงานไม่ได้
คำตอบ: 2. การลงทุนในภาคเอกชนลดลง ทำให้เกิดปัญหาการว่างงานรุนแรง
คำถาม: ข้อใดกล่าวถูกต้องเกี่ยวกับการค้าระหว่างประเทศ
ตัวเลือก: 1. แต่ละประเทศในโลกมีระบบเศรษฐกิจที่แตกต่างกันจีงต้องแลกเปลี่ยนสินค้าระหว่างกัน 2. ประเทศที่ส่งเสริมการส่งออกสินค้าเกษตรจะขาดดุลการค้ากับประเทศคู่ค้าเสมอเนื่องจากเป็นสินค้าที่มีมูลค่าต่า 3. ทุกประเทศพยายามพัฒนาการผลิตเพื่อให้ต้นทุนต่ำเพื่อสามารถส่งออกสินค้าได้ทุกชนิดเป็นการส่งเสริมการค้าระหว่างประเทศ 4. พลเมืองแต่ละประเทศมีความชำนาญในการผลิตสินค้าต่างชนิดกัน และมีความต้องการบริโภคสินค้าที่หลากหลาย จึงต้องเกิดการค้าระหว่างกัน 5. การค้าระหว่างประเทศทำให้เกิดการเลียนแบบการบริโภค เป็นการสร้างโอกาสทางการค้าให้ประเทศกำลังพัฒนาส่งสินค้าไปขายยังประเทศพัฒนาแล้วได้มากขึ้น
คำตอบ: 4. พลเมืองแต่ละประเทศมีความชำนาญในการผลิตสินค้าต่างชนิดกัน และมีความต้องการบริโภคสินค้าที่หลากหลาย จึงต้องเกิดการค้าระหว่างกัน
คำถาม: ข้อใดไม่ใช่หน้าที่ขององค์การการค้าโลก
ตัวเลือก: 1. คุ้มครองทรัพย์สินทางปัญญาเกี่ยวกับการค้า 2. ช่วยเหลือประเทศกำลังพัฒนาในด้านข้อมูลการค้า 3. เป็นเวทีเจรจาลดอุปสรรคทางการค้าระหว่างประเทศ 4. ให้การสนับสนุนการลงทุนและให้กู้ยืมเพื่อการพัฒนาด้านการค้าระหว่างประเทศ 5. ประสานงานกับกองทุนการเงินระหว่างประเทศ และธนาคารโลก เพื่อให้มีการดำเนินนโยบายเศรษฐกิจโลกให้สอดคล้องกัน
คำตอบ: 4. ให้การสนับสนุนการลงทุนและให้กู้ยืมเพื่อการพัฒนาด้านการค้าระหว่างประเทศ
คำถาม: ระบบอัตราแลกเปลี่ยนที่ปล่อยให้ค่าเงินเป็นไปตามกลไกของตลาดหรือเป็นไปตามอุปสงค์และอุปทานของเงินสกุลนั้นที่ทำงานได้ในระดับหนึ่ง โดยธนาคารกลาง มีหน้าที่ดูแลตลาดเงินให้มีความเหมาะสมตามความเป็นจริงของตลาดเงินเป็นระบบอัตราแลกเปลี่ยนแบบใด
ตัวเลือก: 1. แบบคงที่ 2. แบบยืดหยุ่น 3. แบบลอยตัวเสรี 4. ตามมาตรฐานทองคำ 5. ลอยตัวภายใต้การจัดการ
คำตอบ: 5. ลอยตัวภายใต้การจัดการ
คำถาม: “การสร้างพระมหาปราสาทสำเร็จได้ยกยอดเมื่อวันศุกร์ เดือน ๔ ขึ้น ๑๐ ค่ำ ปีมะโรง ฉศก จุลศักราช ๑๑๔๖” เหตุการณ์ดังกล่าวนี้เกิดขึ้นในปีพุทธศักราชใด
ตัวเลือก: 1. พ. ศ. 2377 2. พ. ศ. 2387 3. พ. ศ. 2357 4. พ. ศ. 2327 5. พ. ศ. 2337
คำตอบ: 4. พ. ศ. 2327
คำถาม: การศึกษาเหตุการณ์ในประวัติศาสตร์ในข้อใดที่สามารถใช้พระราชพงศาวดาร ฉบับหลวงประเสริฐอักษรนิติ์เป็นหลักฐานได้
ตัวเลือก: 1. การทำสังคายนาชำระพระไตรปิฎกของพระเจ้าติโลกราช 2. การปกครองเมืองนครศรีธรรมราชในรัชกาลสมเด็จพระเจ้าตากสินมหาราช 3. การสถาปนาวัดพระศรีรัตนมหาธาตุเมืองพิษณุโลกในรัชกาลสมเด็จพระมหาธรรมราชาลิไท 4. การสถาปนาพระศรีรัตนมหาธาตุในกรุงศรีอยุธยาในรัชกาลสมเด็จพระบรม ราชาธิราชที่ 1 (ขุนหลวงพะงั่ว) 5. การตรวจชำระกฎหมายเก่าเพื่อรวบรวมเป็นประมวลกฎหมายใหม่ในรัชกาลพระบาทสมเด็จพระพุทธยอดฟ้าจุฬาโลกมหาราช
คำตอบ: 4. การสถาปนาพระศรีรัตนมหาธาตุในกรุงศรีอยุธยาในรัชกาลสมเด็จพระบรม ราชาธิราชที่ 1 (ขุนหลวงพะงั่ว)
คำถาม: ข้อใดไม่ใช่เหตุปัจจัยโดยตรงของการเกิดรัฐโบราณในดินแดนประเทศไทยช่วงก่อนพุทธศตวรรษที่ 18
ตัวเลือก: 1. ที่ราบลุ่มแม่น้ำ 2. พื้นที่ชายฝั่งทะเล 3. เส้นทางการค้าทางบก 4. ศาสนาและวัฒนธรรมอินเดีย 5. การแผ่ขยายอิทธิพลของจักรวรรดิจีน
คำตอบ: 5. การแผ่ขยายอิทธิพลของจักรวรรดิจีน
คำถาม: ข้อใดไม่ใช่ส่วนหนึ่งของการดำเนินการเลิกระบบทาสของพระบาทสมเด็จ พระจุลจอมเกล้าเจ้าอยู่หัว
ตัวเลือก: 1. การดำเนินการเพื่อให้ทาสสามารถไถ่ตนเองได้เร็วขึ้น 2. การดำเนินการเพื่อป้องกันไม่ให้มีการขายตัวเป็นทาสอีกต่อไป 3. การดำเนินการเรื่องการกำหนดเวลาที่ชัดเจนที่ทาสจะได้รับอิสรภาพ 4. การดำเนินการทีรวดเร็วฉับไวเพื่อดึงกำลังคนเข้ามาให้ได้มากที่สุด 5. การดำเนินการแบบค่อยเป็นค่อยไปเพื่อให้ทั้งนายเงินและทาสต่างมีเวลาเตรียมพร้อมกับความเปลี่ยนแปลง
คำตอบ: 4. การดําาเนินการที่รวดเร็วฉับไวเพื่อดึงกำลังคนเข้ามาให้ได้มากที่สุด
คำถาม: นายกรัฐมนตรีไทยท่านใดที่ไม่ได้พ้นจากตำแหน่งจากการทำรัฐประหาร
ตัวเลือก: 1. นายบรรหาร ศิลปอาชา 2. นายธานินทร์ กรัยวิเชียร 3. จอมพล ป. พิบูลสงคราม 4. พลเอก ชาติชาย ชุณหะวัน 5. พันตํารวจโท ทักษิณ ชินวัตร
คำตอบ: 1. นายบรรหาร ศิลปอาชา
คำถาม: ข้อใดไม่ใช่เหตุการณ์ที่เกิดขึ้นในช่วงครึ่งแรกของคริสต์ศตวรรษที่ 20 
ตัวเลือก: 1. สงครามรัสเซีย – ญี่ปุ่น 2. การปฏิวัติของพรรคบอลเชวิก 3. การสถาปนาสาธารณรัฐประชาชนจีน 4. มกุฎราชกุมารออสเตรีย-ฮังการีถูกลอบสังหาร 5. การก่อตั้งองค์การสนธิสัญญาป้องกันภูมิภาคเอเชียตะวันออกเฉียงใต้
คำตอบ: 5. การก่อตั้งองค์การสนธิสัญญาป้องกันภูมิภาคเอเชียตะวันออกเฉียงใต้
คำถาม: อิทธิพลของพราหมณ์-ฮินดู สามารถพบได้ชัดเจนที่สุดในเกาะไดในอินโดนีเซีย
ตัวเลือก: 1. บาหลี 2. สุลาเวสี 3. โมลุกกะ 4. สุมาตรา 5. กาลิมันตัน
คำตอบ: 1. บาหลี
คำถาม: ข้อใดไม่ใช่สาเหตุของการปฏิวัติเกษตรกรรม
ตัวเลือก: 1. สินค้าเกษตรมีราคาเพิ่มสูงขึ้นจากอุปสงค์ที่เพิ่มมากขึ้น 2. เกษตรกรรู้จักการนำระบบการปลูกพืชหมุนเวียนมาใช้ 3. การคิดค้นเครื่องจักรและเทคโนโลยีในการเกษตรแบบใหม่ 4. การเพิ่มขึ้นของจำนวนประชากรซึ่งเป็นผลมาจากความเจริญทางด้านการแพทย์ 5. การที่ธนาคารและสถาบันทางการเงินส่งเสริมการลงทุนในภาคการอุตสาหกรรมมากกว่าเกษตรกรรม
คำตอบ: 5. การที่ธนาคารและสถาบันทางการเงิน ส่งเสริมการลงทุนในภาคการอุตสาหกรรมมากกว่าเกษตรกรรม
คำถาม: ผลของการสำรวจทางทะเลของนักเดินเรือคนใดที่เป็นเหตุให้เกิดข้อพิพาทระหว่างสเปนกับโปรตุเกสจนนำไปสู่การลงนามในสนธิสัญญาทอ เดซิลลาสใน ค. ศ. 1494 มากที่สุด
ตัวเลือก: 1. เฟอร์ดินานด์ แมคเจลลัน (Ferdinand Magellan) 2. คริสโตเฟอร์ โคลัมบัส (Christopher Columbus) 3. กัปตันเจมส์ คุก (Captain James Cook) 4. บาโธโลมิว ดิอาช (Bartholomew Diaz) 5. วาสโก ดา กามา (Vasco da Gama)
คำตอบ: 2. คริสโตเฟอร์ โคลัมบัส (Christopher Columbus)
คำถาม: ข้อใดไม่ใช่ปัจจัยที่ก่อให้เกิดการปฏิวัติใหญ่ในฝรั่งเศสใน ค. ศ. 1789 
ตัวเลือก: 1. ข้อเขียนเรื่อง สัญญาประชาคม ของรุสโซ 2. ข้อเขียนเรื่อง วิญญาณกฎหมาย ของมองเตสกิเออ 3. นวนิยายเรื่อง โอลิเวอร์ ทวิสต์ ของชาลส์ ดิกเกนส์ 4. การประกาศอิสรภาพของอาณานิคมอเมริกันจากอังกฤษ 5. ปัญหาทางการคลังของฝรั่งเศสนับตั้งแต่การพ่ายแพ้ในสงครามเจ็ดปี
คำตอบ: 3. นวนิยายเรื่อง โอลิเวอร์ ทวิสต์ ของชาลส์ ดิกเกนส์
คำถาม: ข้อใดไม่สัมพันธ์กับการเมืองระหว่างประเทศสมัยหลังสงครามโลกครั้งที่สอง
ตัวเลือก: 1. สงครามเย็น (Cold War) 2. ทฤษฎีโดมิโน (Domino Theory) 3. หลักการมอนโร (Monroe Doctrine) 4. หลักการทรูแมน (Truman Doctrine) 5. การอยู่ร่วมกันอย่างสันติ (Peaceful Co-existence)
คำตอบ: 3. หลักการมอนโร (Monroe Doctrine)
คำถาม: ลักษณะภูมิประเทศในข้อใดไม่ได้เกิดจากแรงกระทำจากภายในโลก
ตัวเลือก: 1. ฟยอร์ดในยุโรป 2. แอ่งกราเบินในยุโรป 3. เทือกเขาในอเมริกาใต้ 4. หุบเขาทรุดในแอฟริกา 5. ที่ราบสูงบะซอลต์ในเอเชีย
คำตอบ: 1. ฟยอร์ดในยุโรป
คำถาม: ที่ดินที่มีความอุดมสมบูรณ์ มีหญ้านานาชนิด เหมาะแก่การเลี้ยงสัตว์ พบได้ทางตอนกลางของทวีปอเมริกาเหนือ ปริมาณฝนเฉลี่ย 25 – 50 เซนติเมตรต่อปี อากาศร้อนในฤดูร้อนและค่อนข้างหนาวเย็นในฤดูหนาว คือชีวนิเวศแบบใด
ตัวเลือก: 1. ทะเลทราย 2. ทุ่งหญ้าเขตอบอุ่น 3. ป่าผลัดใบเขตอบอุ่น 4. ป่าดิบชื้นหรือป่าฝนเขตร้อน 5. สะวันนาหรือทุ่งหญ้าเขตร้อนชื้น
คำตอบ: 2. ทุ่งหญ้าเขตอบอุ่น
คำถาม: ภูเขาแบล็คฟอเรสต์ (Blackforest) ในประเทศเยอรมนีเกิดจากกระบวนการแปรสัณฐาน เป็นลักษณะใด
ตัวเลือก: 1. แรงดึงทำให้เกิดรอยเลื่อนในเปลือกโลก 2. แรงดึงทำให้เปลือกโลกสองแผ่นเคลื่อนที่เข้าหากัน 3. แรงเค้นในเปลือกโลกทำให้เกิดการคดโค้งของชั้นหิน 4. แรงดึงทำให้เปลือกโลกสองแผ่นเคลื่อนที่แยกออกจากกัน 5. การแทรกตัวของหินหนืดร้อนตามรอยแตกของชั้นหินเปลือกโลก
คำตอบ: 1. แรงดึงทำให้เกิดรอยเลื่อนในเปลือกโลก
คำถาม: ข้อใดเสี่ยงต่อการเกิดแผ่นดินถล่มน้อยที่สุด
ตัวเลือก: 1. การก่อสร้างทางรถไฟในจังหวัดตาก 2. การแผ้วถางป่าเพื่อทําการเกษตรในจังหวัดลำปาง 3. การระเบิดภูเขาเพื่อทำเหมืองแร่ในจังหวัดพังงา 4. การเกิดแผ่นดินไหวตามแนวรอยเลื่อนในจังหวัดเชียงราย 5. ฝนตกหนักและต่อเนื่องเป็นเวลานานในจังหวัดสิงห์บุรี
คำตอบ: 5. ฝนตกหนักและต่อเนื่องเป็นเวลานานในจังหวัดสิงห์บุรี
คำถาม: ข้อใดไม่ใช่สาเหตุของภัยแล้ง
ตัวเลือก: 1. ขาดแหล่งกักเก็บน้ำ 2. การทำลายป่าต้นน้ำ 3. จำนวนประชากรเพิ่มมากขึ้น 4. การผันผวนของภูมิอากาศ 5. ความผิดปกติของตำแหน่งร่องมรสุม
คำตอบ: 1. ขาดแหล่งกักเก็บน้ำ
คำถาม: การตั้งถิ่นฐานที่มีศาสนสถานเป็นศูนย์กลางและล้อมรอบไปด้วยบ้านเรือน ในเขตที่ราบกว้างใหญ่ในแถบทวีปเอเชีย เป็นการตั้งถิ่นฐานรูปแบบใด
ตัวเลือก: 1. แบบโดดเดี่ยว 2. แบบรวมกลุ่ม 3. แบบแนวยาว 4. แบบตารางกริด 5. แบบมีกำแพงล้อมรอบ
คำตอบ: 2. แบบรวมกลุ่ม
คำถาม: ข้อใดไม่ใช่ลักษณะการกระจายของประชากรโลก
ตัวเลือก: 1. ประชากรร้อยละ 90 อาศัยอยู่ในซีกโลกเหนือ 2. ประชากรส่วนใหญ่ตั้งถิ่นฐานอยู่ในพื้นที่เล็กๆ ของพื้นผิวโลก 3. ประชากรโลกมีการตั้งถิ่นฐานอย่างหนาแน่นบริเวณตอนในของทวีป 4. ประชากรโลกกระจายอยู่ในทวีปแอฟริกามากกว่าทวีปอเมริกาเหนือ 5. ประชากรส่วนใหญ่อาศัยอยู่บริเวณที่ต่ำกว่า 500 เมตรจากระดับทะเลปานกลาง
คำตอบ: 3. ประชากรโลกมีการตั้งถิ่นฐานอย่างหนาแน่นบริเวณตอนในของทวีป
คำถาม: ข้อใดไม่ใช่แนวทางที่ถูกต้องในการจัดการทรัพยากรธรรมชาติและสิ่งแวดล้อม
ตัวเลือก: 1. ไถพรวนระดับลึกเพื่อทำลายชั้นดินดาน 2. ใช้พลังงานทางเลือกทดแทนทรัพยากรเชื้อเพลิงฟอสซิล 3. ปลูกพืชเชิงเดี่ยวเพื่อให้ได้สารอาหารหลากหลายต่อมนุษย์ 4. พัฒนาระบบขนส่งมวลชนระบบรางเพื่อลดปัญหาจราจรติดขัด 5. บำบัดน้ำใช้แล้วและขจัดสารพิษก่อนปล่อยลงสู่แหล่งน้ำธรรมชาติ
คำตอบ: 3. ปลูกพืชเชิงเดี่ยวเพื่อให้ได้สารอาหารหลากหลายต่อมนุษย์
คำถาม: กังหันน้ำชัยพัฒนาเป็นนวัตกรรมในโครงการอันเนื่องมาจากพระราชดำริ ในพระบาทสมเด็จพระเจ้าอยู่หัวรัชกาลที่ 9 เพื่อแก้ปัญหาใด
ตัวเลือก: 1. ปัญหาน้ำเน่าเสียโดยการเติมออกซิเจนลงในน้ำ 2. ปัญหาสิ่งโสโครกและแก๊สคาร์บอนไดออกไซด์ในน้ำ 3. ปัญหาการส่งน้ำเข้าพื้นที่เกษตรกรรมในพื้นที่ประสบภัยแล้ง 4. ปัญหาน้ำเสียในคลองด้วยการผลักดันน้ำที่เก็บกักไว้ลงสู่คลอง 5. ปัญหาน้ำเสียในคลองด้วยการผลักดันน้ำจากแม่น้ำเข้าสู่คลองซอย
คำตอบ: 1. ปัญหานำเน่าเสียโดยการเติมออกซิเจนลงในน้ำ
คำถาม:  การต่อต้านการลักลอบนำเข้าขยะพลาสติกที่มีการปนเปื้อนสารพิษอันตราย เป็นการปฏิบัติตามข้อตกลงตามอนุสัญญาในข้อใด
ตัวเลือก: 1. อนุสัญญาไซเตส 2. อนุสัญญาบาเซิล 3. อนุสัญญาเวียนนา 4. อนุสัญญาแรมซา 5. อนุสัญญาว่าด้วยความหลากหลายทางชีวภาพ
คำตอบ: 2. อนุสัญญาบาเซิล
คำถาม: ข้อใดกล่าวไม่ถูกต้องเกี่ยวกับพายุหมุน
ตัวเลือก: 1. พายุทอร์นาโดเป็นพายุหมุนที่พบได้มากในสหรัฐอเมริกา 2. พายุหมุนเกิดจากลมพัดเวียนเข้าหาศูนย์กลางความกดอากาศต่ำและมีทิศทางลาดชันสูงขึ้น 3. พายุโซนร้อนเกิดจากการทวีความรุนแรงของพายุดีเปรสชันหรือการอ่อนตัวลงของพายุไต้ฝุ่น 4. อากาศในตาพายุหรือแกนของพายุหมุนเขตร้อนมีลักษณะแปรปรวนมากและมีฝนตกลมกระโชกแรง 5. พายุหมุนเขตร้อนที่เคลื่อนตัวสู่พื้นที่ที่มีอากาศเย็นเป็นสาเหตุหนึ่งที่ทำให้พายุอ่อนกำลังและสลายตัวลงได้
คำตอบ: 3. พายุโซนร้อนเกิดจากการทวีความรุนแรง ของพายุดีเปรสชันหรือการอ่อนตัวลงของพายุไต้ฝุ่น
คำถาม: ข้อใดกล่าวไม่ถูกต้องเกี่ยวกับองค์ประกอบของศาสนา
ตัวเลือก: 1. ศาสดาเป็นองค์ประกอบสำคัญเพราะคือผู้ก่อตั้งศาสนา 2. ผู้สืบทอดพระศาสนาโดยตรงจากศาสดา เรียกว่า สาวก 3. ศาสนาไม่จำเป็นต้องมีพิธีกรรม เพราะไม่ใช่แก่นแท้ของศาสนา 4. ศาสนิกของแต่ละศาสนาต้องขึ้นทะเบียนแจ้งให้ผู้นำศาสนาทราบ 5. ศาสนสถานเป็นสถานที่เผยแผ่พระศาสนาและประกอบพิธีกรรม
คำตอบ: 3. ศาสนาไม่จำเป็นต้องมีพิธีกรรม เพราะไม่ใช่แก่นแท้ของศาสนา 4. ศาสนิกของแต่ละศาสนาต้องขึ้นทะเบียนแจ้งให้ผู้นำศาสนาทราบ
คำถาม: ข้อใดอธิบายความหมายของวัฒนธรรมได้ถูกต้อง
ตัวเลือก: 1. เป็นระบบความเชื่อที่ส่งผลต่อการตัดสินใจในการดำเนินชีวิต 2. เป็นกฎกติกาที่สมาชิกในสังคมที่ต้องยึดถือปฏิบัติอย่างเคร่งครัด 3. เป็นระเบียบแบบแผนปฏิบัติที่สะท้อนอัตลักษณ์เฉพาะทางสังคม 4. เป็นวิถีที่สังคมให้คุณค่าและสืบทอดกันผ่านการขัดเกลาทางสังคม 5. เป็นกลไกในการบังคับควบคุมให้เกิดความสงบเรียบร้อยทางสังคม
คำตอบ: 3. เป็นระเบียบแบบแผนปฏิบัติที่สะท้อนอัตลักษณ์เฉพาะทางสังคม 4. เป็นวิถีที่สังคมให้คุณค่าและสืบทอดกันผ่านการขัดเกลาทางสังคม
คำถาม: ข้อใดกล่าวถูกต้องเกี่ยวกับการใช้นโยบายการคลังในการแก้ปัญหากรณีที่ประเทศมีภาวะเงินเฟ้อสูง
ตัวเลือก: 1. รัฐบาลใช้งบประมาณแบบเกินดุล 2. รัฐบาลลดการใช้จ่ายด้านการลงทุน 3. ธนาคารกลางเพิ่มอัตรารับช่วงซื้อลด 4. ธนาคารกลางซื้อหลักทรัพย์จากธนาคารพาณิชย์ 5. รัฐบาลลดอัตราภาษีเงินได้บุคคลธรรมดา
คำตอบ: 1. รัฐบาลใช้งบประมาณแบบเกินดุล 2. รัฐบาลลดการใช้จ่ายด้านการลงทุน
คำถาม: ข้อใดไม่ใช่ผลที่เป็นรูปธรรมจากการทำนุบำรุงศิลปวัฒนธรรมของชาติ ของพระมหากษัตริย์ไทย
ตัวเลือก: 1. พระปรางค์วัดอรุณราชวราราม 2. กระบวนพยุหยาตราทางชลมารค 3. การรำวงมาตรฐานที่เทียบได้กับการลีลาศของชาวตะวันตก 4. จิตรกรรมฝาผนังเรื่องรามเกียรติ์ที่พระระเบียงวัดพระศรีรัตนศาสดาราม 5. การออกประกาศแนะนำให้แต่งกายสุภาพตามแบบสากลและสวมหมวกเพื่อแสดงความเป็นอารยชน
คำตอบ: 3. การรำวงมาตรฐานที่เทียบได้กับการลีลาศ ของชาวตะวันตก 5. การออกประกาศแนะนำให้แต่งกายสุภาพตามแบบสากลและสวมหมวกเพื่อแสดงความเป็นอารยชน
คำถาม: ข้อใดไม่ใช่ผลกระทบจากมลพิษทางอากาศ 
ตัวเลือก: 1. การเกิดไฟป่า 2. การเกิดฝนกรด 3. น้ำมีคุณภาพลดลง 4. การเกิดคลื่นความร้อน 5. ทัศนวิสัยการบินระหว่างประเทศ
คำตอบ: 1. การเกิดไฟป่า 4. การเกิดคลื่นความร้อน